Pieter Bruegel starší

**Pieter Bruegel** (alebo **Brueghel**) [brechel] **starší** (* asi 1525 – † 15. september 1569, Brusel, Belgicko) bol slávny holandský maliar, zakladateľ dynastie umelcov, ktorej vplyv zasahoval až do 17. storočia. 

## Život
Záznamy ukazujú, že sa narodil v Brede, nie je však jasné, či ide o holandské mesto Breda alebo belgické] mesto Bree (latinsky Breda). V roku 1551 sa stal členom maliarskeho cechu v Antverpách. V rokoch 1552 – 1555 precestoval celé Taliansko a dojmy z tejto cesty preniesol do svojich obrazov. V roku 1559 si vyškrtol zo svojho priezviska písmeno „h“ a začal sa podpisovať ako Bruegel.

V roku 1563 sa oženil s Máriou Coecke van Aelstovou a presťahoval sa do Bruselu. Mali spolu dve deti – tiež veľmi talentovaných maliarov: Jana a Pietra. Zomrel v Bruseli, kde je aj pochovaný v kostole Kapellekerk.

## Dielo
thumb|''Stavba babylonskej veže'' (1563)
Na začiatku svojej kariéry sa venoval krajinomaľbe. Dokázal jedinečne zachytiť atmosféru prírody. Veľmi rád maľoval rozľahlé, do ďaleka sa tiahnuce krajiny s odohrávajúcimi sa biblickými alebo mytologickými príbehmi. Vytvoril veľké množstvo medorytín, medzi najznámejšie patrí séria rytín *Sedem smrteľných hriechov* a *Sedem cností* (1557). Známe sú jeho moralistické didaktické maľby.

Do dnešnej doby sa zachovalo 45 autentických malieb, jedna tretina v Kunsthistorisches Museum vo Viedni, ďalšie sa stratili. Dochovalo sa tiež väčšie množstvo kresieb, rytín a leptov. V Česku je možné vidieť maľbu *Kosenie sena* z cyklu mesiacov v zbierkach rodiny Lobkovicovcov v Lobkovickom paláci na Pražskom hrade a *Kvetinové zatišie* na zámku Valtice.

Medzi jeho najslávnejšie obrazy patrí *Holandské príslovia*, ktorý namaľoval v roku 1559. V tomto obraze sa vyskytuje veľmi veľa postáv symbolizujúce rôzne príslovia. Obraz *Stavba babylonskej veže* z roku 1563 je považovaný za akýsi jeho závet. Gigantická stavba je tvorená zo zmete rôznych architektonických štýlov a pôsobí absurdne vďaka prostrediu, do ktorého túto vežu umiestnil – do prostej stredoeurópskej krajiny.

## Galéria

Súbor:Pieter Bruegel d. Ä. 031.jpg|*Pohľad na Neapol* (asi 1558)
Súbor:Pieter Bruegel d. Ä. 066.jpg|*Zápas fašiangov s pôstom* (1559)
Súbor:Pieter Brueghel the Elder - The Dutch Proverbs - Google Art Project.jpg|*Holandské príslovia* (1559)
Súbor:Pieter_Bruegel_d._Ä._041b.jpg|*Detské hry* (1560)
Súbor:Pieter Bruegel the Elder - The Fall of the Rebel Angels - Google Art Project.jpg|*Pád anjelov* (1562)
Súbor:Pieter Bruegel d. Ä. 007.jpg|*Nesenie kríža* (1564)
Súbor:The Harvesters by Brueghel.jpg|*Žatva* (1565) z cyklu mesiacov
Súbor:Harvesting-brueghel.jpg|*Kosenie sena* (1565) z cyklu mesiacov
Súbor:Pieter_Bruegel_d._Ä._106b.jpg|*Lovci v snehu* (1565) z cyklu mesiacov
Súbor:Pieter Bruegel d. Ä. 014.jpg|*Sedliacky tanec* (1568)
Súbor:Pieter Bruegel the Elder - Peasant Wedding - Google Art Project.jpg|*Sedliacka svadba* (1568)
Súbor:Seesturm Joos de Momper 1610-15.jpg|*Búrka na mori* (1569), posledná nedokončená maľba


## Iné projekty

## Zdroj

Kategória:Narodenia v 16. storočí
Kategória:Úmrtia 15. septembra
Kategória:Úmrtia v 1569
Kategória:Renesanční maliari
Kategória:Holandskí maliari
Kategória:Osobnosti na rakúskych poštových známkach
Kategória:Holandskí krajinári